Diari Oficial de la Generalitat Valenciana


Sumari del DOGV 2930, del 14-02-1997 (1997/820759)

ACORD de 20 de novembre de 1995, de la Comissió Territorial d'Urbanisme d'Alacant, pel qual s'aprova el Pla Parcial Industrial en Cañada de Praes, del terme municipal de Pilar de la Horadada.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2930

Data del DOGV
:   14-02-1997

Secció del DOGV
:   ALTRES DISPOSICIONS

Número del document
:   1997/820759


Data del document
:   20-11-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 20 de novembre de 1995, de la Comissió Territorial d'Urbanisme d'Alacant, pel qual s'aprova el Pla Parcial Industrial en Cañada de Praes, del terme municipal de Pilar de la Horadada.  
La Comissió Territorial d'Urbanisme d'Alacant en sessió celebrada el 20 de novembre de 1995, va adoptar el següent acord:  
Vist l'expedient de referència i segons els següents  
Antecedents de fet  
Primer  
L'ajuntament, en sessió plenària de 27 de juliol de 1992, va acordar la seua aprovació provisional, després de complir els tràmits d'aprovació inicial, el 16 de març de 1992 i exposició pública, mitjançant anuncis apareguts en el Butlletí Oficial de la Província, núm. 112, de 19 de maig de 1992, i en el diari Información el 9 de maig de 1992, i sense produir-se cap al·legació.  
Segon  
La Comissió Territorial d'Urbanisme en sessió de 2 d'abril de 1993, va acordar suspendre l'aprovació definitiva del Pla Parcial de referència fins la reparació de determinades deficiències.  
Tercer  
Amb data 23 d'octubre de 1995, l'ajuntament presenta nova documentació, per a reparar les objeccions imposades, encara que no hi consta la certificació de l'acord plenari municipal aprovatori d'aquesta.  
Quart  
La documentació està integrada de memòria justificativa i informativa, plans d'informació i ordenació, ordenances, pla d'etapes i estudi econòmic i financer.  
Cinqué  
L'objectiu d'aquest expedient és el desenvolupament d'un sector de sòl apte per a urbanitzar, en el municipi de Pilar de la Horadada, en la partida Cañada de Praes, que limita al nord-oest amb el canal del camp de Cartagena, i la resta amb propietats particulars. El sector es troba travessat per la carretera local A-353 de Pilar a Orihuela. La superfície és de 77.521 m2, amb una edificabilitat bruta de 0,60 m2/m2.  
Sisé  
D'acord amb l'article 25 de la Llei 6/91, de 27 de març, de Carreteres de la Comunitat Valenciana, s'ha emés informe favorable dels serveis tècnics de Carreteres de la Conselleria d'Obres Públiques, Urbanisme i Transports.  
Consideracions tecnicojurídiques  
Primera  
La tramitació es considera correcta d'acord amb el que estableix l'article 116 del text refós de 1992 i articles 127 a 130 del Reglament de Planejament, per remissió del 138.2 del text legal esmentat.  
Segona  
La documentació es considera incompleta d'acord amb l'article 83.5 del text refós de 1992 i els articles 57 al 64 del Reglament de Planejament, atés que no s'observa el que estableix l'article 64 del Reglament de Planejament, amb relació al 46 d'aquest reglament quant a les determinacions que han de contenir els plans parcials que es referesquen a urbanitzacions d'iniciativa particular.  
Tercera  
Les determinacions contingudes en l'expedient es consideren en línies generals correctes, una vegada han estat reparades les objeccions assenyalades en l'anterior acord de la Comissió Territorial d'Urbanisme.  
Quarta  
La Comissió Territorial d'Urbanisme és competent per a l'adopció d'aquest acord a l'empara de l'article 118.3.b del Text Refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i article 5 del Reglament dels Òrgans Urbanístics de la Generalitat Valenciana aprovat per Decret 137/90, de 30 de juliol, del Consell de la Generalitat Valenciana.   
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme, acorda:  
Aprovar definitivament l'expedient de referència, si bé és cert que se supedita la publicació d'aquest acord aprovatori i, per tant, la seua eficàcia a què s'aporte documentació refosa de la presentada al llarg de la tramitació de l'expedient.  
El president de la Comissió Territorial d'Urbanisme el dia 20 de desembre de 1996, va dictar la resolució següent:  
«Vist l'acord adoptat per la Comissió Territorial d'Urbanisme en sessió de 20 de novembre de 1995 pel qual es va aprovar definitivament l'expedient de referència, supeditant la seua publicació al compliment d'algunes condicions, com també la documentació presentada per l'ajuntament, amb data 12 de març de 1996 que acompleix en tots els seus extrems l'acord de la comissió, resolc:  
Ordenar la immediata publicació de l'acord esmentat d'aprovació definitiva a efectes de la seua entrada en vigor, i recordar a l'ajuntament la necessitat que procedesca a publicar íntegrament en el Butlletí Oficial de la Província d'Alacant les ordenances i les normes urbanístiques, a efectes de la seua vigència, d'acord amb el que estableix l'article 124 del Text Refós de la Llei sobre Règim del Sòl i Ordenació Urbana, aprovat per Reial Decret Legislatiu 1/92 de 26 de juny, article 70 de la Llei 7/1985 de 2 d'abril, Reguladora de les Bases de Règim Local i article 59.4 de la Llei 6/94, de 15 de novembre, Reguladora de l'Activitat Urbanística. Així mateix s'haurà de notificar el contingut de la resolució a tots els interessats que apareguen en l'expedient.  
Contra aquest acord, que no esgota la via administrativa, es podrà interposar recurs ordinari davant el conseller d'Obres Públiques, Urbanisme i Transports, en el termini d'un mes, segons que disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels Òrgans Urbanístics de la Generalitat Valenciana.  
Alacant, 2 de gener de 1997.- El president de la Comissió Territorial d'Urbanisme: Fernando Modrego Caballero.